വിഷവൃക്ഷം (മലയാള നാടകം)

സി.ജെ. തോമസ് രചിച്ച മലയാള രാഷ്ട്രീയ നാടകമാണ് വിഷവൃക്ഷം. വിമോചനസമരത്തെ സഹായിക്കാനായാണ് സി.ജെ. ഈ നാടകത്തിന്റെ രചന നടത്തിയത്.https://www.emalayalee.com/news/225915മറ്റ് സി.ജെ. നാടകങ്ങളെ അപേക്ഷിച്ച് ഇതൊരു സാധാരണ രാഷ്ട്രീയ നാടകമാണ് എന്നും  'വിഷവൃക്ഷം' ഒരബദ്ധമായിപ്പോയെന്ന് പിൽക്കാലത്ത് സിജേക്ക് തോന്നിയിട്ടുള്ളതായി കാണുന്നു എന്നും എം.കെ. സാനു ചൂണ്ടിക്കാട്ടിയിട്ടുണ്ട്.

നാടകത്തിന്റെ ആമുഖത്തിൽ സി.ജെ. എഴുതുന്നു. 

പ്രമേയം
പ്രത്യയശാസ്ത്രങ്ങൾ അടിസ്ഥാനമാക്കി പ്രവർത്തിക്കുന്ന രാഷ്ട്രീയ പ്രസ്ഥാനങ്ങൾക്ക് വന്ന അപചയമാണ് സി.ജെ. തോമസ് ഈ നാടകത്തിൽ പ്രമേയമാക്കിയിരിക്കുന്നത്. സമത്വ സുന്ദരമായ സമൂഹം വാഗ്ദാനം ചെയ്തുകൊണ്ട് ഭരണത്തിലേറുന്നവർ ഭരണത്തിന്റെ മത്ത് പിടിക്കുമ്പോൾ ഏകാധിപതികളായി മാറുന്നു എന്നാണ് സി.ജെ. യുടെ ആക്ഷേപം. ആക്ഷേപഹാസ്യത്തിന്റേയും കുറിക്കു കൊള്ളുന്ന വിമർശനങ്ങളുടേയും പശ്ചാത്തലത്തിൽ നേതാക്കളുടെ ഇരട്ടത്താപ്പും രാഷ്ട്രീയ കൊലപാതകങ്ങൾക്കായി യുവാക്കളെ കരുക്കളാക്കുന്ന കുതന്ത്രവും തുറന്നുകാട്ടുന്നു. 
കഥാപാത്രങ്ങൾ
നിങ്ങളെന്നെ കമ്മ്യൂണിസ്റ്റാക്കിയിലെ കഥാപാത്രങ്ങളുടെ പേര് ചില കഥാപാത്രങ്ങൾക്ക് സി.ജെ നൽകി.
 കേശവൻ നായർ
 ഗോപാലൻ
 വേലു
 പരമുപിള്ള
 മാത്യു
 എസ്.എസ്. പച്ചോന്ത്
 കുട്ടപ്പൻ
 മീന
 സുമം
 മാല

അവലംബം

വർഗ്ഗം:മലയാളനാടകങ്ങൾ
വർഗ്ഗം:വിമോചനസമരം